У периоду између 1610. и 1717. насељено је отприлике 100.000 људи из северне Шкотске. Ти догађаји су изменили етничку структуру, па је у Алстеру однос Шкота, Ираца и Енглеза био 5:3:1. По избијању Рата између три краљевства долази до побуне Ираца 1641, коју су предводили ирски племићи, против енглеске власти, и великог масакра над колонистима у Алстеру. Победе енглеских снага у том рату као и победа протестаната у Рату два краља крајем 16. века учврстиле су власт англиканске цркве, тј. Цркве Ирске у Ирској. Победе у биткама код Дерија 1698. и на Бојну 1690. се и данас прослављају међу унионистима.